România vrea să devină acționar la două terminale de gaze lichefiate din Grecia
Două terminale plutitoare de gaze lichefiate din Grecia, unul în Volos și celălalt în Alexandroupolis, prezintă interes strategic pentru România, mai precis pentru transportatorul național de gaze Transgaz. "Terminalele de la Volos sau Alexandroupolis sunt de interes strategic pentru România și pentru regiune, în sensul diversificării surselor de aprovizionare cu gaze naturale și consolidării securității energetice", a răspuns Transgaz la întrebările HotNews.ro.